पाठ 13
येशूचा बाप्तिस्मा
शिक्षक मार्गदर्शिका  ·  पाहा, ऐका आणि जगा – पुस्तक 6: येशू शिक्षक आणि बरे करणारा
	उद्देश
	देवाच्या इच्छेनुसारच येशू या जगात आला हे मुलांना शिकवणे. येशू खरोखर देवाचा पुत्र आहे.

	शास्त्रवाचन
	मार्क 1:1-11; लूक 3:10-14

	पाठांतर वचन
	मार्क 1:11
आणि स्वर्गातून आवाज आला: “तू माझा पुत्र आहेस, ज्याच्यावर मी प्रेम करतो; तुझ्याविषयी मी संतुष्ट आहे.”



पाठाचे सादरीकरण
सुरुवात
आपल्या गावात किंवा जगात काय घडत आहे हे आपल्याला कसे कळू शकते? संभाव्य उत्तरे: रेडिओ, वृत्तपत्र, दवंडी, निरोप्या. पूर्वी काही देशांत राजाचे निरोपे असणे हे काही लोकांचे काम असे. त्यांना प्रत्येक गावात जाऊन बातमी पसरवावी लागे.
पाठातील मुख्य मुद्दे
	1.देवाने एका विशिष्ट व्यक्तीला आपला खास निरोप्या म्हणून पाठवले, आणि सांगितले की देव आपला एकुलता एक पुत्र या जगात पाठवणार आहे (1:2). या निरोप्याचे नाव बाप्तिस्मा करणारा योहान होते.
	2.योहान कुठे राहत होता आणि कसा राहत होता ते मुलांना सांगा (1:4, 6).
	3.योहानने काय केले ते त्यांना सांगा (1:5, 7). आता तुम्हाला कळले का त्याला बाप्तिस्मा करणारा योहान का म्हणत! त्याने लोकांना सांगितले की त्यांनी आपले वाईट मार्ग बदलले पाहिजेत (मार्क 1:4; लूक 3:10-14). त्यांनी देवाच्या पुत्राच्या येण्यासाठी स्वतःला तयार केले पाहिजे (मार्क 1:5, 6-7).
लोकांनी स्वतःला कसे तयार केले ते समजावून सांगा: त्यांनी देवाकडे क्षमा मागितली.
त्यांचा बाप्तिस्मा झाला.
बाप्तिस्मा हे पश्चात्तापाचे चिन्ह आहे, म्हणजे तुम्ही केलेल्या पापांबद्दल तुम्हाला खेद वाटतो आणि तुम्ही पापापासून वळत आहात.
	4.एके दिवशी येशू योहानाकडे आला. त्याने योहानाला आपला बाप्तिस्मा करायला सांगितले. पण येशू परिपूर्ण होता. त्याच्यात पाप नव्हते. त्याला पश्चात्ताप करायची गरज नव्हती. म्हणून त्याला बाप्तिस्म्याची गरज नव्हती. तरीही येशूला लोकांशी एकरूप व्हायचे होते. आपल्या पाप्यांपैकी एक म्हणून वागवले जाणे त्याने निवडले. चित्र 13 दाखवा आणि काय घडले ते सांगा (1:9-11). देव बोलला. येशू खरोखर त्याचा पुत्र आहे असे त्याने सांगितले आणि दाखवून दिले.
पाठांतर वचन पक्के करा
कथेला आपला प्रतिसाद
बाप्तिस्म्यानंतर येशूने अनेक चमत्कार केले. येत्या आठवड्यांच्या धड्यांत आपण त्यांपैकी काहींविषयी ऐकणार आहोत.
येशूने हे चमत्कार लोकांना तो देवाचा पुत्र आहे हे दाखवण्यासाठी केले. तो आजही देवाचा पुत्र आहे. आपण देवाचा पुत्र येशूच्या मागे जातो किंवा त्याचे आज्ञापालन करतो तेव्हा आपणही देवाच्या कुटुंबाचा भाग बनतो: आपल्या स्वर्गीय पित्याचे पुत्र आणि कन्या.

